jkorsvik/nowiki_second_scrape_merged huggingface dataset:
I Will Wait for You

«I Will Wait for You» er en engelsk versjon av sangen «Je ne pourrai jamais vivre sans toi» fra den franske musikalen Paraplyene i Cherbourg (1964). Musikken ble komponert av Michel Legrand og teksten ble skrevet av Jacques Demy. Sangen ble i filmen sunget av rollefiguren Geneviève Emery, spilt av Catherine Deneuve, men for sangene i filmen ble Deneuve dubbet av Danielle Licari. Den engelske teksten av sangen ble skrevet av Norman Gimbel. Denne versjonen ble nominert til Oscarprisen for beste sang i 1966. 
Sangen er spilt inn av mange vokalister, som Frank Sinatra,Astrud Gilberto, Violetta Villas, Trini Lopez, Bobby Darin, Nana Mouskouri (fransk tysk, spansk, italiensk og japansk), Cher, Andy Williams, Petula Clark, Tony Bennett, Vikki Carr, Liza Minnelli, Connie Francis, Beverley Craven, the Walker Brothers, Maria Morlino, Jill Johnson, Lisa Lovbrand, Engelbert Humperdinck, Steve Lawrence, Jack Jones, Matt Monro, og Ray Conniff and His Orchestra and Singers. Av jazzmusikere finner man Oscar Peterson, Gil Evans, Donald Byrd, Louis Armstrong, Kirsti Huke og Richard "Groove" Holmes. 
Sergio Franchi spilte sangen i 1967 på albumet From Sergio – With Love.Roger Williams og Herb Alpert & The Tijuana Brass har begge spilt inn instrumentalversjoner av sangen. 
Pust (vokalensemble) har spilt inn en norsk versjon, «Eg vil vent», på platen Fryktløs fra 2013.  
Connie Francis-versjonen av sangen ble benyttet i Futurama-episoden «Jurassic Bark».


== Referanser ==


== Eksterne lenker ==
«I Will Wait For You» i Internet Movie Database
«I Will Wait For You» fremført av Beverley Craven
Bophuthatswanas president

Bophuthatswanas president var statsoverhode for Bophuthatswana, én av Sør-Afrikas bantustans og en nominelt uavhengig stat som bare ble anerkjent av Sør-Afrika. 
Ifølge forfatningen var presidenten både Bophuthatswanas statsoverhode og regjeringssjef. Han skulle representere og tjene Bophuthatswana og dets folk. Regjeringen (The Executive Council) bestod av presidenten og hans ministre (Ministers of State). Presidenten var også øverstkommanderende for Bophuthatswanas forsvarsstyrker.


== Valg ==
Han ble direkte valgt for en periode på sju år gjennom allmenn stemmerett og kunne gjenvelges, dersom Nasjonalforsamlingen ikke uttrykkelig hadde avgjort noe annet gjennom en resolusjon. Kandidaten måtte være statsborger av Bophuthatswana, enten gjennom fødsel eller via opphav. Han måtte være 45 år eller eldre. Kandidaten måtte også ha vært medlem av Nasjonalforsamlingen i en sammenhengende periode på syv år eller i en ikke-sammenhengende periode på totalt ti år. Han beholdt sin plass i Nasjonalforsamlingen under hele sin presidentperiode.


== Avsettelse ==
Nasjonalforsamlingen kunne fjerne presidenten fra sitt embete gjennom riksrett, hvis hans oppførsel var upassende for det høye presidentembetet, brakte embetet i vanry eller for landsforræderi, bestikkelser og andre store forbrytelser.


== Myndighet som statsoverhode ==
Presidenten hadde myndighet til å dele ut hedersbevisninger. Videre hadde han myndighet til å utnevne og akkreditere, motta og godkjenne plenipotentiærer, diplomatiske representanter og andre diplomatiske tjenestemenn samt konsuler og konsulære tjenestemenn.
Han hadde også myndighet til å benåde eller utsette straffen til lovbrytere enten vilkårlig eller uvilkårlig samt å oppheve bøter, straff og inndragninger. 
Videre hadde presidenten myndighet til å inngå og ratifisere internasjonale konvensjoner, traktater og avtaler.
Han hadde dessuten myndighet til å proklamere og terminere unntakstilstander samt å erklære krig og slutte fred.


== Myndighet som øverstkommanderende ==
Presidenten, i egenskap av å være øverstkommanderende for Bophuthatswanas forsvarsstyrker, kunne mobilisere og utkommandere forsvarsstyrkene – eller en del av disse – til operative formål eller for å opprettholde lov og orden, bevare fred, beskytte liv, helse eller eiendom samt å besørge og opprettholde de nødvendige tjenestene. Han kunne dessuten bevilge offisersfullmakter.


== Fungerende president ==
Hvis presidenten – ifølge sin egen vurdering – var ute av stand til å utføre sine embetsplikter på grunn av sykdom, fravær eller en  annen god grunn, kunne han utnevne en person til å tjenestegjøre som fungerende president.
Hvis presidentembetet ble ledig eller hvis presidenten på grunn av alvorlig sykdom eller arbeidsudyktighet var ute av stand til å utnevne en person til å tjenestegjøre som fungerende president, kunne hans ministre utnevne en slik person.


== Statsoverhoder ==
██ Angir I opposisjon


== Referanser ==


== Kilder ==
«Bophuthatswana Constitution» (PDF). World Statesmen.org. Besøkt 23. august 2019. 
«South African Homelands». World Statesmen.org. Besøkt 23. august 2019.
Bånntjernveien

Bånntjernveien (1–89, 8–100) er en vei i Ringerike. 
Veien går fra Ringkollveien, sørover i retning Båntjern, og deler seg i flere stikkveier. Den ene enden går over til Eriksrudveien. Bebyggelsen er tettest i nordenden, der den også har Apalveien, Øvre Bergs vei, Smieveien og Andersløkkeveien som stikkveier.


== Bildegalleri ==

		
		
		
		


== Referanser ==
Smieveien (Ringerike)

Smieveien (13-17, 2-14) er en vei i Ringerike, Norge. 
Veien er en stikkvei fra Bånntjernveien, på østsiden av denne, og endrer navn til Øvre Bergs vei før den igjen møter Bånntjernveien. Dette boligområdet nås ved å kjøre opp Ringkollveien fra Klækken Hotell, og ligger da på høyre side etter ca. 800 meter.Veien er beliggende i Hønefoss-området i Ringerike kommune, og er en del av det større boligområdet Bånntjern.


== Referanser ==
Kamosia

Kamosia er en slekt av biller som hører til familien praktbiller (Buprestidae).


== Utseende ==
Små (ca. 5 - 7 millimeter), avlange, mørkt metallisk fargede praktbiller. Pronotum er firkantet sett ovenfra, høyt hvelvet.


== Utbredelse ==
Slekten er utbredt i Afrika og Arabia.


== Systematisk inndeling ==
Inndelingen følger 

Ordenen biller, Coleoptera
Underordenen Polyphaga
Overfamilien praktbiller, Buprestoidea
Familien praktbiller, Buprestidae
Underfamilien greinpraktbiller, Agrilinae Lacordaire, 1857
Stammen Coraebini Bedel, 1921
Understammen Meliboeina Majer, 2000
Slekten Kamosia Kerremans, 1898
Kamosia abyssinica Kerremans, 1899
Kamosia aethiopica (Kerremans, 1913)
Kamosia alluaudi Kerremans, 1903
Kamosia andreinii Kerremans, 1907
Kamosia arrowi (Obenberger, 1924)
Kamosia duvivieri Kerremans, 1898
Kamosia indigacea (Obenberger, 1924)
Kamosia infernalis (Obenberger, 1924)
Kamosia jakobsoni Obenberger, 1935
Kamosia kraatzi (Kerremans, 1899)
Kamosia margotana Novak, 2010
Kamosia mirabilis (Obenberger, 1919)
Kamosia muelleri Obenberger, 1940
Kamosia schultzei Kerremans, 1907
Kamosia subinduta (Wallengren, 1881)
Kamosia tenebricosa (Peringuey, 1908)
Kamosia turneri Thery, 1941
Kamosia vansoni Obenberger, 1935
Kamosia zonata (Kerremans, 1914)


== Referanser ==


== Eksterne lenker ==
(en) Kamosia i Global Biodiversity Information Facility 
Kamosia – detaljert informasjon på Wikispecies
Pseudactenodes

Pseudactenodes er en slekt av biller som hører til familien praktbiller (Buprestidae).


== Utseende ==
Middelsstore (gjerne 20-30 millimeter), avlange, metallisk fargede praktbiller. Fasettøynene er forholdsvis store, antennene ganske korte. Dekkvingene har opphøyde lengderibber.


== Utbredelse ==
Slekten er utbredt i Afrika.


== Systematisk inndeling ==

Ordenen biller, Coleoptera
Underordenen Polyphaga
Overfamilien praktbiller, Buprestoidea
Familien praktbiller, Buprestidae
Underfamilien Buprestinae Leach, 1815
Stammen Actenodini Kerremans, 1890
Slekten Pseudactenodes Kerremans, 1890
Pseudactenodes chrysotis (Illiger, 1800)
Pseudactenodes schmidti (Quedenfeldt, 1890)


== Kilder ==
World Catalog - Buprestidae. Liste over artene


== Eksterne lenker ==
Bilde av Pseudactenodes chrysotis
(en) Pseudactenodes i Global Biodiversity Information Facility 
(en) Kategori:Pseudactenodes – bilder, video eller lyd på Wikimedia Commons 
Pseudactenodes – detaljert informasjon på Wikispecies
Kolleria

Kolleria er en slekt av biller som hører til familien praktbiller (Buprestidae).


== Utseende ==
En middelsstor, avlang, skinnende metallglinsende praktbille. Antennene er korte og litt sagtakkede, pannen rundet, pronotum trapesformet. Dekkvingene er jevnt avsmalnende bakover, hver med tre opphøyde lengderibber.


== Levevis ==
Som hos de fleste andre praktbiller utvikler larvene seg i død ved.


== Utbredelse ==
Slekten er utbredt i Sørøst-Asia (Sumatra).


== Systematisk inndeling ==
furupraktbiller (Chrysochroinae) blir noen ganger plassert som en stamme i underfamilien Buprestinae.

Ordenen biller, Coleoptera
Underordenen Polyphaga
Overfamilien praktbiller, Buprestoidea
Familien praktbiller, Buprestidae
Underfamilien furupraktbiller (Chrysochroinae) Laporte de Castelnau, 1835
Stammen Chrysochroini Laporte de Castelnau, 1835
Understammen Eucallopistina Bellamy, 2003
Slekten Kolleria Théry, 1925
Kolleria costata Théry, 1925


== Kilder ==
Y. Kurosawa (1990) A revisional study on the genus Micropistus Théry and its allies (Coleoptera, Buprestidae). Esakia 1: 57-64. [1]
Liste over artene


== Eksterne lenker ==
Bilde av arten
(en) Kolleria i Global Biodiversity Information Facility 
Kolleria – detaljert informasjon på Wikispecies
Zhìwēi

Zhìwēi (tradisjonell kinesisk: 智威, Wade-Giles: Chih-wei, død 680) var en eminent kinesisk buddhistmunk som tradisjonelt betraktes som den femte patriarken av skolen Tiantai. Han etterfulgte Guàndǐng i året 632 e.Kr.
Universitetet i Siena

Universitetet i Siena (Università degli Studi di Siena) ble grunnlagt i 1240 etter modell av Universitetet i Bologna.Det ligger midt i Siena by og er i 2019 organisert i fire avdelinger for medisin, økonomi/jus/statsvitenskap, eksperimentelle vitenskaper og litteratur/historie/filosofi/kunst.
Rektor i 2019 er professor i zoologi, Francesco Frati.  Det har omkring 20 000 studenter og har avdelinger i Grosseto og Arezzo.


== Referanser ==
Huìwēi

Huìwēi (tradisjonell kinesisk: 慧威, født 634, død 713) var en eminent kinesisk buddhistmunk som tradisjonelt betraktes som den sjette patriarken av skolen Tiantai. Han etterfulgte Zhìwēi.
Andersløkkeveien

Andersløkkeveien (1–23, 2-18) er en vei i Ringerike. 
Veien er en stikkvei fra Bånntjernveien, på østsiden av denne, og går i parallell med Smieveien. Dette boligområdet nås ved å kjøre opp Ringkollveien fra Klækken Hotell, og ligger da på høyre side etter ca. 800 meter.


== Referanser ==
Zhīlǐ

Zhīlǐ (tradisjonell kinesisk: 知禮), også kalt Sìmíng Zhīlǐ, (tradisjonell kinesisk: 四明知禮; Wade-Giles: Chih-li; koreansk Jirye, japansk: Chirai, født 960 i Siming, død 1028 på Tiantaifjellet) var en eminent kinesisk buddhistmunk som tradisjonelt betraktes som den sjette patriarken av skolen Tiantai. Han etterfulgte Zhìwēi.


== Referanser ==
Øvre Bergs vei

Øvre Bergs vei (1–9, 2-12) er en vei i Ringerike. 
Veien er en stikkvei fra Bånntjernveien, på østsiden av denne, og endrer navn til Smieveien før den igjen møter Bånntjernveien. Dette boligområdet nås ved å kjøre opp Ringkollveien fra Klækken Hotell, og ligger da på høyre side etter ca. 800 meter.


== Se også ==
Berg, tidligere storgård i Haugsbygd


== Referanser ==
Dokumentmappe

En dokumentmappe, også kalt attachékoffert og populært kalt «stresskoffert», er en kasseformet beholder laget av et mer eller mindre fleksibelt materiale. En dokumentmappe er hovdsagklig beregnet til transport av papir og andre dokumenter – og utstyrt med et håndtak.


== Se også ==
Koffert
David Koch

David Hamilton Koch (født 3. mai 1940 i Wichita i Kansas i USA, død 22. august 2019 i Southampton i delstaten New York) var en amerikansk bedriftsleder som var deleier og visedirektør i det globale industrikonglomeratet Koch Industries, Inc. Det amerikanske økonomitidsskriftet Forbes rangerte Koch som verdens tiende rikeste person, med en formue på 50,5 milliarder dollar (per 4. mars 2019).


== Liv og virke ==


=== Bakgrunn ===
David Kochs far var forretningsmannen Fred C. Koch, som var sønn av en nederlandsk innvandrer. Moren var Mary Clementine (født Robinson). To av Davids fire brødre var bedriftslederne Bill Koch og Charles Koch.


=== Karriere ===
Koch avla en kandidateksamen og en master of science i kjemiteknologi ved Massachusetts Institute of Technology (MIT).
Sammen med broren Charles finansierte han deler av den høyreorienterte libertarianske bevegelsen i amerikansk politikk. Ifølge Time brukte han flere milliarder dollar på politikk. Koch donerte i 2007 100 millioner dollar til kreftforskning ved MIT. Koch selv levde med prostatakreft i over 20 år. Ifølge New York Times støttet Koch den libertarianske retningen innen konservatismen med flere hundre millioner dollar. Denne retningen er opptatt av å begrense myndighetenes rolle (limited government), frihandel, liberal innvandringspolitikk og begrenset regulering av næringslivet.I 1980 stilte han til valg som visepresident for United States Libertarian Party og oppnådde 1,1 % av stemmene. I 2014 medvirket Kochs nettverk til at republikanerne fikk flertall i Sentatet. Koch finansierte i 2014 44.000 fjernsynsreklamer før valget. I løpet av 20 år brukte Koch over 100 millioner dollar på støttet til klimaskepsis.Brødrene Koch støttet ikke Donald Trump ved valget i 2016 og Charles Koch advarte i 2018 mot tiltagende proteksjonisme. Trumps motstand mot innvandring og frihandel var uakseptabelt for brødrene Koch. Han støttet bevegelsen Tea Party, arbeidet mot Obamacare og mot tiltak for å redusere klimaendring. Koch støttet kulturvirksomhet økonomisk blant annet ballet i New York by. Ifølge Klassekampen drev American Future Fund, som var støttet økonomisk av Koch, en tv-kampanje som hevdet at en moské skulle bygges på «Ground Zero», åstedet for flyangrepet mot New York 11. september 2001.Den 22. august 2019 døde Koch, etter at han i juni 2018 var han tvunget til å frasi seg sine posisjoner innenfor Koch Industries på grunn av sviktende helse.


== Referanser ==
Dàosuì

Dàosuì (tradisjonell kinesisk: 知禮) var en eminent kinesisk buddhistmunk som tradisjonelt betraktes som den niende og siste patriarken av skolen Tiantai. Han etterfulgte Zhīlǐ.
2. etappe av Ladies Tour of Norway 2019

2. etappe av Ladies Tour of Norway 2019 gikk fra Mysen til Askim den 23. august 2019 og var 133,6 km lang.


== Resultater ==


== Øvrige stillinger etter etappen ==


== Eksterne lenker ==
(en) 2. etappe av Ladies Tour of Norway 2019 - ProCyclingStats
Paracastalia

Paracastalia er en slekt av biller som hører til familien praktbiller (Buprestidae).


== Utseende ==
Middelsstore, mørke, noe matte praktbiller, dekkvingene kan ha røde tegninger. Pronotum er rundet, dekkvingene jevnbrede med kraftige punktrader.


== Levevis ==
De voksne billene besøker gjerne blomster.


== Utbredelse ==
Slekten er utbredt i Afrika.


== Systematisk inndeling ==

Ordenen biller, Coleoptera
Underordenen Polyphaga
Overfamilien praktbiller, Buprestoidea
Familien praktbiller, Buprestidae
Underfamilien Polycestinae Lacordaire, 1857
Stammen Polycestini Lacordaire, 1857
Slekten Paracastalia Kerremans, 1902
Paracastalia bettoni Waterhouse, 1904
Paracastalia duvivieri (Kerremans, 1898)
Paracastalia gebhardti (Hoscheck, 1931)
Paracastalia inornata (Kerremans, 1906)
Paracastalia louwi Hohn, 1982
Paracastalia minima Kerremans, 1905
Paracastalia plagiata (Kerremans, 1899)
Paracastalia scholtzi Holm, 1982


== Eksterne lenker ==
(en) Paracastalia i Global Biodiversity Information Facility 
(en) Kategori:Paracastalia – bilder, video eller lyd på Wikimedia Commons 
Paracastalia – detaljert informasjon på Wikispecies
Polycestella

Polycestella er en slekt av biller som hører til familien praktbiller (Buprestidae).


== Utseende ==
En nokså liten, mørkt brunlig praktbille. Pronotum er rundet, dekkvingene noe rundede med kraftige punktrader.


== Levevis ==
De voksne billene besøker gjerne blomster.


== Utbredelse ==
Slekten er utbredt i Sørøst-Asia (India).


== Systematisk inndeling ==

Ordenen biller, Coleoptera
Underordenen Polyphaga
Overfamilien praktbiller, Buprestoidea
Familien praktbiller, Buprestidae
Underfamilien Polycestinae Lacordaire, 1857
Stammen Polycestini Lacordaire, 1857
Slekten Polycestella Kerremans, 1902
Polycestella curta Kerremans, 1902


== Eksterne lenker ==
(en) Polycestella i Global Biodiversity Information Facility 
(en) Kategori:Polycestella – bilder, video eller lyd på Wikimedia Commons 
Polycestella – detaljert informasjon på Wikispecies
Polycestoides

Polycestoides er en slekt av biller som hører til familien praktbiller (Buprestidae).


== Utseende ==
Middelsstore, mørke praktbiller. Pronotum er rundet, dekkvingene noe rundede med kraftige lengderibber.


== Levevis ==
De voksne billene besøker gjerne blomster.


== Utbredelse ==
Slekten er utbredt i Sørøst-Asia (Indonesia).


== Systematisk inndeling ==

Ordenen biller, Coleoptera
Underordenen Polyphaga
Overfamilien praktbiller, Buprestoidea
Familien praktbiller, Buprestidae
Underfamilien Polycestinae Lacordaire, 1857
Stammen Polycestini Lacordaire, 1857
Slekten Polycestoides Kerremans, 1902
Polycestoides chrysis Kerremans, 1902
Polycestoides nishimawai Toyama, 1985


== Eksterne lenker ==
(en) Polycestoides i Global Biodiversity Information Facility 
(en) Kategori:Polycestoides – bilder, video eller lyd på Wikimedia Commons 
Polycestoides – detaljert informasjon på Wikispecies
Planidia (slekt)

Planidia er en slekt av biller som hører til familien praktbiller (Buprestidae).


== Utseende ==
Middelsstore, avlange, mørke praktbiller, kan ha noe metallisk glans. Pannen er rundet, antennene tynne og korte. Pronotum er avrundet firkantet, dekkvingene jevnbrede.


== Levevis ==


== Utbredelse ==
Slekten lever i det østlige og sørlige Afrika.


== Systematisk inndeling ==

Ordenen biller, Coleoptera
Underordenen Polyphaga
Overfamilien praktbiller, Buprestoidea
Familien praktbiller, Buprestidae
Underfamilien greinpraktbiller, Agrilinae Lacordaire, 1857
Stammen Coraebini Bedel, 1921
Understammen Toxoscelina Majer, 2001
Slekten Planidia Kerremans, 1899
Planidia elongulata Obenberger, 1922
Planidia freudei Jelinek, 1971
Planidia hauseri Obenberger, 1931
Planidia vansoni Obenberger, 1936
Planidia velutina Kerremans, 1899


== Kilder ==
Josef Jelinek (1971) Revision oft the genus Planidia Kerremans. Opuscula Zoologica 120: 1-11. [1]


== Eksterne lenker ==
(en) Planidia i Global Biodiversity Information Facility 
(en) Kategori:Planidia – bilder, video eller lyd på Wikimedia Commons 
Planidia – detaljert informasjon på Wikispecies
Microcastalia

Microcastalia er en slekt av biller som hører til familien praktbiller (Buprestidae).


== Utseende ==
Middelsstore (gjerne 10-15 millimeter), avlange, mørt brunlige praktbiller. Pronotum er rundet, tett og kraftig punktert. Dekkvingene er jevnt avsmalnende og har opphøyde lengderibber.


== Utbredelse ==
Slekten er utbredt i Australia.


== Systematisk inndeling ==

Ordenen biller, Coleoptera
Underordenen Polyphaga
Overfamilien praktbiller, Buprestoidea
Familien praktbiller, Buprestidae
Underfamilien Buprestinae Leach, 1815
Stammen Bubastini Obenberger, 1920
Slekten Microcastalia Heller, 1891
Microcastalia globithorax (Thomson, 1878)
Microcastalia scintillans (Carter, 1924)


== Eksterne lenker ==
[ttps://bie.ala.org.au/species/urn:lsid:biodiversity.org.au:afd.taxon:75845e4c-2ed8-40b0-8e0f-04f1e78fee03 Atlas of Living Australia - Microcastalia]
(en) Microcastalia i Global Biodiversity Information Facility 
(en) Kategori:Microcastalia – bilder, video eller lyd på Wikimedia Commons 
Microcastalia – detaljert informasjon på Wikispecies
Važžečearru

Važžečearru (nordsamisk, historisk også skrevet Važžečærro) er et fjell i Lebesby og Tana kommune i Finnmark. Det består av en rundt 6 kilometer lang og opptil 3 kilometer bred fjellrygg i retning nord–sør, med flere toppunkter. Den høyeste toppen er på 657 meter over havet, og ligger like nord for kommunegrensa mellom Lebesby og Tana.


== Referanser ==
Mannshausen

Mannshausen (med alternative skrivemåter Manshausen, Manshaus, Manshausan, Mannshavsen) er ei øy i Vestfjorden i Steigen kommune i Nordland. Den ligger mellom det lille tettstedet Nordskot og Grøtøya. Ved Mannshausen ligger også Mannshaussnaget, Mannshausskjæret, Lille Mannshausen og Litl-Mannshausholmen. 
Mannshausen var en av eiendommene til Grøtøy gamle handelssted etablert i 1690 som gikk konkurs i 1923. På Mannshausen stod Manshausen-brygga som var 65 meter lang, tre etasjer høy og hadde fem heisetårn. Manshausen brygga var i sin tid Nord-Norges største trebygning og brukt til blant annet salting og tørking av fisk. Brygga ble revet kort etter konkursen. 
I 1973 diskuterte kommunen om Mannshausen skulle erklærers som fraflyttingssted fordi en familie hadde søkt om  fraflyttingstilskudd. Per 1974 var spørsmålet avvist to ganger. Det ble protestert kraftig av beboerne på Grøtøy og Mannshausen mot at det skulle erklæres som fraflyttingsområde.Børge Ousland har kjøpt Mannshausen og i 2012 godkjente Steigen kommunestyre planene for et opplevelsesprosjekt på Mannshausen.I 2012 var hele eiendomen på 55 mål og omfattet fem bygninger, hvorav to hytter, et hovedhus, en låve og et naust. Hyttene var av nyere dato, men resten av bygningene var fra 1870-tallet og Ousland planla å pusse dem opp.I juni 2015 startet Ousland driften av Manshausen Island Resort på øya. I 2016 var anlegget prisbelønt og selskapet Børge Ousland AS økte omsetningen fra 5,1 millioner i 2014 til 9,6 millioner i 2015. Ousland hadde i 2017 bygget fire hytter, et konferanserom, kaianlegg og badstu og hadde rammetillatelse til å bygge ni hytter, konferansebygg, badstu og lysthus. Hyttene er tegnet av Snorre Stinesen og har fått 8-10 internasjonale arkitekturpriser ifølge Ousland.


== Referanser ==
Alexandrine Bjerge

Alexandrine Bjerge er en fjellkjende i Kronprins Christian Land på østsiden av Danmark Fjord i det østlige Nordgrønland. 
Fjellkjeden ble under Danmarkekspedisjonen i 1906–08 oppkalt etter Alexandrine av Mecklenburg-Schwerin, gift med kronprins Christian (X) av Danmark.


== Referanser ==
Arne Svein Strøm

Arne Svein Strøm (født 10. januar 1945 i Hol) er en norsk tidligere bowlingspiller som representerte Strike BK, Frogner BK og Briskebyen BK.
Han regnes som tidenes beste norske bowler.Han vant 17 NM-gull i perioden 1975–2007. Han vant kongepokalen i 1975, 1976, 1980, 1981, 1983 og 1990.


== Internasjonale meritter ==
VM-sølv i 1975
EM-gull i single i 1973 og 1981
EM-gull i double 1973 og 1977
Vinner av verdenscupen i 1977 og 1982
Vinner av europacupen i 1982
Bronse i europacupen i 1983
Vant verdenslekene 1981
Kåret til verdens beste amatørbowler i 1981
Nr. 2 i verdenslekene i 1985
Nordisk mester 1983


== Medaljer i norske mesterskap ==


== Se også ==
Norgesmesterskapet i bowling


== Referanser ==


== Kilder ==
Berit Skirstad (1986): Hvem er hvem i norsk idrett?, s. 256.
Rolf Bryhn (1990): Kunnskapsforlagets idrettsleksikon, s. 288.
Per Jorsett (1996): Hvem er hvem i norsk idrett?, s. 137.
BDO

BDO (av Binder Dijker Otte) er et firma som driver med jus, revisjon og regnskap.
Det ble grunnlagt av Bernhard Binder fra England, den nederlandske hr. Dijker og tyskeren Hans Otte. Hovedkvarteret for BDO Global ligger i Belgia.


== BDO Norge ==
Det norske har sin opprinnelse i A/S Revisjonsbanken som ble etablert i 1913.  Det het A/S Revisjon fra 1920 til 1988, da det fusjonerte med Noraudit AS.  Det var i 2006 at Noraudit så slo seg sammen med BDO Revco og tok navnet BDO Noraudit. Navneendring til rett og slett bare «BDO» skjedde for alle selskaper i verden i 2009. Etterpå het Noraudit bare Noraudit.


== Referanser ==
La Cour Bjerg

La Cour Bjerg er et 1031 m høyt fjell på Gauss Halvø i Østgrønland. 
Fjellet ble navngitt under polarforsker Lauge Kochs ekspedisjoner i 1929–30 etter fysiker og meterolog Dan Barfod La Cour (1876–1942). Han var direktør for Danmarks Meteorologiske Institut fra 1923.


== Referanser ==